Държавен вестник, бр. 54, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  54
да разпореди запечатване на помещения, обо­
рудване, превозни средства и други, в които 
се съхраняват вещи на длъжника.
(2) Наложените обезпечителни мерки полз­
ват всички кредитори на несъстоятелността. 
(3) Определението за постановяване на 
мерките по ал. 1 се съобщава както на ли­
цето, по отношение на което са наложени и 
чийто правен интерес е засегнат, така и на 
длъжника. Определението подлежи на неза­
бавно изпълнение и може да бъде обжалвано в 
7-дневен срок от получаване на съобщението. 
За третото лице срокът по изречение второ 
започва да тече от връчването на съобщението 
по реда на Гражданския процесуален кодекс. 
(4) Наложените обезпечителни мерки имат 
действие до датата на решението за откриване 
на производството по несъстоятелност. От тази 
дата действието им се заменя с действието на 
решението за откриване на производството по 
несъстоятелност. Обезпечителните мерки се 
смятат за отменени, когато с влязло в сила 
решение молбата за откриване на производ­
ството по несъстоятелност бъде отхвърлена 
или производството бъде прекратено по 
чл. 36, ал. 3. 
Раздел II
Постановяване на решение
Решение за откриване на производство по 
несъстоятелност 
Чл. 35. (1) Когато констатира, че са налице 
условията по чл. 31, съдът с решението си: 
1. обявява неплатежоспособността; 
2. открива производството по несъстоя­
телност; 
3. допуска обезпечение чрез налагане на 
обща възбрана и запор и ако е необходимо, 
и други обезпечителни мерки; 
4. назначава синдик; 
5. определя размера на средствата по 
чл. 12, ал. 2; 
6. определя специалната банкова сметка 
по чл. 20, ал. 1, т. 5 на длъжника, чрез която 
могат да се извършват плащания от и към 
длъжника.
(2) Решението за откриване на производст­
вото по несъстоятелност подлежи на незабав­
но изпълнение и действа по отношение на 
всички. Решението се обявява в Регистъра 
по несъстоятелност. 
(3) Решението за откриване на производст­
вото по несъстоятелност може да бъде 
обжал­вано в 14-дневен срок от обявяването 
му в Регистъра по несъстоятелност от всеки 
кредитор. Решението на въззивния съд, с 
което се потвърждава решението по ал. 2, е 
окончателно. 
(4) Съдът отхвърля молбата, когато уста­
нови, че длъжникът не отговаря на условията 
по чл. 31. Решението, с което се отхвърля 
молбата, се обявява в Регистъра по несъстоя­
телност. Решението подлежи на обжалване от 
длъжника в 14-дневен срок от обявяването му. 
(5) С влизане в сила на решението, с 
което се отменя решението за откриване на 
производството по несъстоятелност, и обя­
вяването му в Регистъра по несъстоятелност 
наложените обезпечителни мерки отпадат, а 
общата възбрана върху имотите на длъжника 
се заличава от имотния регистър по искане на 
всяко заинтересовано лице. За заличаването 
не се дължи такса.
Производство по несъстоятелност при 
липса на секвестируемо имущество 
Чл. 36. (1) Когато длъжникът отговаря 
на условията по чл. 31, но посоченото от 
него секвестируемо имущество е недоста­
тъчно за покриване на началните разноски 
в производството по несъстоятелност, съдът 
с решението си:
1. обявява неплатежоспособността;
2. открива производството по несъстоя­
телност;
3. допуска обезпечение чрез налагане на 
общ запор, обща възбрана или други обез­
печителни мерки;
4. задължава длъжника да уведомява съда 
за притежаваното от него имущество, като за 
целта представя декларацията и документите 
по чл. 32, ал. 2, т. 1 – 4 до определено чис­
ло на всеки месец, както и в 7-дневен срок 
от настъпване на промяна в декларираните 
обстоятелства;
5. определя средствата по чл. 12, ал. 2;
6. определя специалната банкова сметка 
на длъжника по чл. 20, ал. 1, т. 5, чрез която 
може да се извършват плащания от и към 
длъжника;
7. спира производството по несъстоятел­
ност.
(2) Производството по несъстоятелност, 
спряно с решението по ал. 1, може да бъде 
възобновено с решение на съда по искане на 
длъжника в едногодишен срок от обявяването 
на решението в Регистъра по несъстоятелност. 
Възобновяване се допуска, ако длъжникът 
удостовери, че притежава секвестируемо 
имущество, достатъчно за покриване на на­
чалните разноски в производството по несъс­
тоятелност. Искане за възобновяване може 
да направи и кредитор, който удостоверява 
обстоятелствата по предходното изречение или 
депозира необходимата сума за предплащане 
на началните разноски.
(3) Ако в срока по ал. 2 не бъде поиска­
но възобновяване, съдът с решение обявява 
длъжника в несъстоятелност и прекратява 
производството по несъстоятелност. Всички 
последици на решението по ал. 1 отпадат, а 
спряната с подаване на молбата за открива­
не на производството давност продължава 
да тече.